Jeg er ikke sikker på om jeg vil kalle det ukritisk sånn uten videre.

Jeg tror mange rett og slett ikke bryr seg om det. Det spiller ingen rolle for dem om andre vet noe som for 20 år siden ville vært helt feil å dele med verden. Den trenden ser vi på alle felter i samfunnet, i reality-serier der folk utleverer seg selv, i seriøse dokumentarer, i bøker, aviser og blader. Og på nettet.

Jeg tror rett og slett at mange ikke synes de trenger å holde ting så hemmelige, at de føler at de lever et bedre liv ved å være ærligere og åpnere med seg selv og andre.

I tilfellet med Helene Rask over her, så ser jeg ingen problemer med det.

Hvis du er mann og er sammen med Helene Rask - og så roter med en annen dame...

Vel, da ber du jo om trøbbel! Det MÅ komme ut.

Og da synes jeg det er mye bedre at det kommer fra Helene selv, enn en slesk journalist som snapper det opp i en samtale på en cafe.

For Helene er det mange positive sider: Hun får støtte fra venner og andre som beundrer henne. Noe som gjør det lettere å bli ferdig med det, komme videre. Og det skaper blest om henne, noe som selvsagt ikke er så dumt i lengden. Og fansen føler at de kommer nærmere henne, noe de gjerne vil. Det er bare å se på oppslagene i VG i dag der man betaler svenske Playboy-babes nesten 100 000 kroner for å "henge" med fansen noen timer på en klubb i Oslo.

Så har jo Martin og Martin noen gode poenger: Man må bruke hodet litt også! Enkelte ting er DUMT å legge ut, som f. eks. forsvarshemmeligheter.

Det er vel en læreprosess som en stor befolkning skal gjennom. Det nye sosiale nettet der vi kan gjøre slike ting er ikke mange årene. Det finnes mange som ikke har egne blogger, ikke er på Facebook eller som poster i forum. Og for disse er alle disse tingene nytt.

At Google slurper opp alt du skriver for alltid er f. eks. noe som mange ikke tenker over.

Men når du først vet det, kan du bruke det til din fordel.